
I. 

N"aar  vi  med  Erkjendtlighed  og  Beundring  tænke  tilbage  paa 
Jacob  Langebeks  fortjenstlige  Virksomhed,  ville  vi  heller 
ikke  glemme  det  smukke  Træk  hos  denne  lærde  Forsker,  at 
han  var  hævet  over  de  nationale  Fordomme,  som  endnu  i 
hans  Tid  saa  ofte  fjernede  Danske  og  Svenske  fra  hinanden, 
selv  der,  hvor  det  alene  gjaldt  videnskabelig  og  literær  Be- 
røring. Han  vap  en  af  de  faa  Danske  i  hine  Dage,  som 
reiste  i  Sverige  og  havde  Venner  der,  iblandt  hvilke  navnlig 
den  lærde  Brocmann  stod  ham  meget  nær.  Idet  Langebek 
rundt  om  i  Broderriget  eftersporede  historiske  Monumenter  af 
enhver  Art,  saavel  antiqvariske  som  literære,  kom  han  ogsaa 
til  Finland  og  stødte  her  hos  en  theologisk  Professor,  Dr. 
Mennander  i  Aabo,  paa  et  længere  anonymt,  i  elegante  la- 
tinske Disticha  affattet  Poem,  der  havde  Titelen  Querelae 
Suedicae.  Det  var  inddelt  i  tre  Bøger,  men  defect,  idet 
saavel  Begyndelsen  som  Enden  fattedes.  Imidlertid  vakte 
Poemet,  hvis  Affattelsestid  Langebek  troede  at  kunne  sætte 
til  Slutningen  af  Gustav  Vasas  Regjering,  hans  Interesse,  og 
han  afskrev  det  —  idetmindste  for  en  Del.  Som  bekjendt 
udkom  i  1794  ved  R.  Nyerups  Omsorg  under  Titelen  Lange- 
bekiana  et  Udvalg  af  Langebeks  Papirer,  forsaavidt  han 

havde  Adgang  til  dem  x).  Her  vil  man  (p.  271 — 280)  ogsaa 
finde  et  Stykke  af  Querel.  Sued.  lib.  IL  meddelt,  idet 
enten  Langebek  ikke  har  afskrevet  det  hele  af  ham  fore- 
fundne Brudstykke  eller  Nyerup  har  nøiet  sig  med  at  aftrykke 
kun  en  Del  af  Langebeks  Afskrift.  At  Dr.  Mennanders 
Haandskrift  har  omfattet  mere,  end  hvad  vi  besidde  i  Lange- 
bekiana,  fremgaar  af  en  Indledningsbemærkning  (uvist  om  af 
Langebek  selv  eller  af  Nyerup),  hvori  omtales,  at  Digtets 
Forfatter  „skarpt  gjennemhegler,  at  Kongen  af  Danmark  havde 
igjen  optaget  de  tre  Kroner  i  Vaabenet",  noget,  hvorom  der 
ikke  med  et  Ord  tales  i  det  trykte  Fragment.  Da  dettes 
Indhold  fornemmelig  angaar  den  danske  Regjerings  paastaaede 
Synder  mod  Norge  i  den  kalmarske  Unions  Tid,  har  Digtet 
siden  Trykningen  fornemmelig  tildraget  sig  norske  Historikeres 
Opmærksomhed.  J.  Chr.  Berg  har  saaledes  citeret  det,  lige- 
saa  J.  E.  Sars  (Nord.  Univ.  Tidsskr.  IV.  3.  S.  1  og  13),  hvor- 
imod Allen  og  Lange  (der  i  sin  Afhandling  om  Eierne  af  Giske 
Gaard  nok  kunde  havt  nogen  Brug  derfor)  have  forbigaaet  det  i 
Taushed,  enten  fordi  de  ligefrem  ikke  have  været  opmærk- 
somme derpaa,  eller  fordi  de  ikke  have  anseet  det  Opmærk- 
somhed og  Omtale  værd.  Jeg  vil  heller  ikke  negte,  at  jeg 
selv  oprindelig  følte  Interesse  af  dette  Poem,  mere  fordi  dets 
Forfatter  viste  sig  som  en  med  den  latinske  Verskunst  for- 
trolig Humanist,  end  paa  Grund  af  den  historiske  Belærelse, 
jeg  kunde  finde  deri. 


*)  Ikke  ganske  Lidet  af  Langebeks  haandskrevne  Efterladenskab 
kom  nemlig  —  uvist  paa  hvilken  Maade  —  i  Kancellirevisor  Hal- 
vor Andersens  Besiddelse  og  tilfaldt  senere  tilligemed  hans  store 
Bogsamling  det  norske  Universitetsbibliothek.  I  andet  Bind  af 
Norsk  Hist,  Tidsskrift  har  jeg  meddelt  eller  benyttet  forskjellige 
af  disse  indtil  da  upaaagtede  Langebekske  Papirer. 

II. 

Det  i  Langebekiana  aftrykte  Brudstykke,  der  udgjør  114 
Disticha  eller  228  Verslinier,  begynder  med  en  Erklæring 
om,  at  det  er  en  bekjendt  Sag,  hvorledes  Danmark  ved  alle- 
iaande  svigefulde  Kunstgreb  har  stræbt  at  ødelægge  Sverige, 
(y.  1—14).  Derefter  (v.  15—36)  tiltaler  Forf.  sit  Fædre- 
lands ulykkelige  Søster  Norge,  af  hvis  ældre,  blomstrende 
Forfatning  han  giver  en  veltalende  Skildring:  Landet  var 
selvstændigt,  rigt  og  mægtigt,  kunde  maale  sig  med  mange 
andre  Stater  og  stod  ei  tilbage  for  Danmark  og  Sverige, 
havde  en  indfødt  Adel,  eget  Rigsraad  og  egne  Konger,  og 
den  norske  Løve  var  ikke  Gjenstand  for  Foragt: 

Olim  dives  eras,  fortunis,  robore,  sceptro, 

Viribus,  imperio  divitiisque  potens, 
Par  multis  non  inferior  Danis  Gothisque, 

Ducebas  laetos  absque  moerore  dies. 
Florebas,  ut  odoriferi  rosa  tempore  veris, 

Turbabatque  lares  nulla  querela  tuos. 
Tune  tibi  libertas,  innati  pompa  senatus, 

Tune  tibi  grex  propriae  nobilitatis  erat, 
Tune  ex  nati  Reges  sua  sceptra  gerebant, 

Norvegicusque  tuas  sanguis  habebat  opes. 
Tune  sibi  pienus  erat,  quem  regni  postulat  ordo 

Tune  non  spreta  tui  formå  Leonis  erat. 

Digteren  fortsætter  med  en  Udvikling  af  Norges  senere  For- 
nedrelse (»quantum  mutatus  db  illo!")  ved  danske  Rænker 
og  dansk  Ondskab:  „Danmark  kunde  ikke  taale  Synet  af  sit 
blomstrende  Naboland  og  dets  Rigdomme  og  anstrengte  alle 
sine  Kræfter  for  at  undertvinge  og  ødelægge  det"  (v.  27 — 60). 
De  Danske  sendte  Blodsugere  til  Norge.  En  vis  Bilde  (Hr. 
Claus)  fik  Befalingen  over  Rigets  vigtigste  Fæstning  Baahus 
og  plagede  Landet  paa  alle  Maader  (Lupus  veluti  trepido 


4 


L.  DAAE. 


praefectus  ovili);  ved  Siden  af  ham  nævnes  Christiern  Munk 
(Ckristernus,  Monachi  cui  futile  nomen)  og  en  „Tilder- 
sonius,  quidque  rapaæ^^1)  som  Plageaander  for  Nord- 
mændene. De  øvrige  danske  Befalingsmænd  finder  Forf.  det 
overflødigt  at  nævne,  men  samtlige  ere  de  røverske  og  egen- 
nyttige (v.  60 — 76).  Norge  forarmes  altsaa  og  taber  sine 
Skatlande;  Danmark  er  dristigt  nok  til  at  skille  Orknøeme 
fra  Norges  Rige  for  at  overgive  dem  til  en  skotsk  Svigersøn 
(v.  77 — 90).  Indfødte  Nordmænd  tilsidesættes,  agtes  uvær- 
dige til  Embeder  og  nedstødes  til  et  Intet,  ja  den  danske 
Adel  gjør  norske  Adelsfruer  og  Jomfruer  til  sine  Friller2). 
De  Danske  tørste  endelig  ogsaa  efter  norske  Adelsmænds  Blod, 
saaledes  har  Knut  Knutssøn  (Baat)  maattet  bøde  med  Livet, 
„thi  han  maatte  forekomme  altfor  mægtig  formedelst  sine 
Rigdomme,  sin  Popularitet  og  den  Anseelse,  hvortil  hans 
Tapperhed  havde  hævet  ham".  Karl  Knutssøn  (Tre  Roser) 
og  hans  Broder  (Erik)  havde  Kong  Christiern  (den  Anden) 
lokket  til  sig  ved  glimrende  Løfter,  men  dog  voldet  dem 
begge  Døden.  „De  vare  de  sidste  Levninger  af  en  gammel 
Slægt  og  Arvinger  til  omtrent  Tredieparten  af  Norges  Jorde- 
gods, hvilket  nu  kom  i  dansk  Vold" 3).     Nu  er  der  kun 


*)  „Tildersonius"  har  af  J.  C.  Berg  og  efter  ham  ogsaa  af  mig  været 
forstaaet  om  Jens  Tillufsøn  Bjelke,  der  ægtede  Lucia  Nilsdatter 
(Gyldenløve).  Dette  er  dog  neppe  rigtigt,  se  Handl.  ror.  Skandi- 
naviens Historia,  XIV.  (Stockholm  1828),  S.  124-125. 

2)  Ipsorum  toris  simul  et  natabus  abusa  est 

Turpiter  ad  sordes,  Cypria  foeda,  tuas. 
Det  er  overflødigt  at  bemærke,  at  denne  paafaldende  Beskyldning 
er  greben  af  Luften. 

3)  Her  ere  flere  Brud  paa  Sandheden.  Erik  Knutssøn  blev  henrettet 
i  det  Stockholmske  Blodbad  efter  at  have  kjæmpet  mod  Christiern ; 
Broderen  Karl  stod  i  høieste  Anseelse  hos  den  danske  Konge,  var 
en  af  Hovedanførerne  mod  Sverige  og  faldt  under  Stockholms  Be- 
leiring  efter  forinden  at  have  bidraget  betydeligt  til  den  oven- 
nævnte Hr.  Knut  Knutssøn  Baats  Henrettelse. 

yderst  faa  (vix  unus  et  alter)  igjen  af  den  norske  Adel  (v. 
91 — 136).    Forf.  vender  sig  dernæst  til  den  svenske  Borger- 
og  Bondestand,  som  skulde  være  bleven  haardt  medtagen 
under  det  danske  Regimente.  Hvis  ikke  Sverige  havde  revet 
sig  ud  af  Danmarks  grusomme  Gab,  vilde  det  have  fristet 
Norges  Vilkaar;  derfor  maa  Sveriges  Adel  fremdeles  være 
paa  sin  Post,  „for  at  ikke  Statens  af  saa  mange  Storme  ry- 
stede Skib  skal  komme  tilbage  til  det  samme  usalige  Sted" 
(v.  137 — 159).    Nu  kommer  et  Angreb  paa  Kong  Hans, 
der  ved  alle  Midler  har  staaet  efter  Sveriges  Værste.  Dog 
Øinene  aabnedes  paa  endel  svenske  Mænd  af  den  høieste 
Adel.    De  reiste  sig  og  afrystede  Aaget.    Formanden  herfor 
var  Hr.  Sten  Sture,  „Fædrelandets  Haab,  Beskyttelse,  Pry- 
delse og  trofaste  Vogter",  fra  hvem  (o:  fra  hvis  Slægt)  Kong 
Gustav,  Fædrelandets  Fader,  stammer  x).  Hr.  Sten  kjæmpede 
for  Sverige,  „Priamides  veluti patriis  pro  moenibus  Hector", 
og  hans  Fortjenester  skildres  udførlig  (v.  160  -202).  Hr.  Sten 
havde  Grund  til  at  være  forsigtig,  thi  han  havde  forlængst 
(pridem)2)  erfaret,  hvorledes  det  gik  Knut  Alfssøn  i  Norge. 
Denne  var  en  Mand  af  ypperlig  Herkomst,  en  herlig  og  mo- 
dig Kriger,  en  kjæk  Ridder  af  norsk  Blod.    Med  ham  stod 
og  faldt  hans  Fædrelands  Frihed,  han  beskyttede  Norge  ved 
sin  Kløgt  og  sit  Sværd  mod  Danmarks  Angreb,  men  han 
blev  fældet  ved  List.    (Henrik)  Krummedike  anfalder  ham 
og  dræber  ham.    Sten  Sture  sørgede  altsaa  bedre  for  Sve- 
rige, end  Nordmændene  for  Norge.    Forf.  tillægger,  at  ogsaa 
den  danske  Krønike3)  (Codex  Danus)  melder  om  Knut  Alfs- 
søns  Fald  (v.  203—228). 

*)  Johan  Vasa,  Kongens  Bedstefader,  var  gift  med  Brita  Sture,  gamle 
Hr.  Stens  Søster. 

2)  Pridem!  Hr.  Knut  Alfssøn  myrdedes  1502,  Hr.  Sten  døde  1503! 

3)  Herved  maa,  da  Digtet  aabenbart  er  forfattet  før,  end  endnu  Huit- 
feldts  Krønike  var  udkommen,  endsige  Chron.  Skibyense  var  be- 

Vi  have  nu  udførlig  gjennemgaaet  Digtets  Indhold.  Det 
er  vistnok  saa,  at  ingen  fordomsfri  Mand  vil  kunne  skjænke 
dets  Udtalelser  nogen  Tiltro  eller  i  nogen  Maade  indrømme 
disse  nogen  Indflydelse  paa  sin  historiske  Opfatning.  Og 
dog  have  de  varme  Udbrud  om  det  gamle  Norges  Glands 
og  Herlighed  en  vis  Interesse.  Thi  de  vise  os,  at  de  uklare 
Forestillinger  om  Norges  fordums  Velmagt,  som  netop  noget 
efter  Reformationstiden  begyndte  at  danne  sig  i  Landet  selv,  og 
som  snart  fandt  et  Udtryk  gjennem  Absalon  Pederssøns  Nor- 
ges Beskrivelse,  senere  gjennem  Mythen  om  Hamars  Rigdom 
og  Storhed  og  tildels  ogsaa  gjennem  Peder  Claussøn,  have 
rørt  sig  endog  i  Sverige. 

III. 

Querelae  Suedicae  kan  ikke  være  ældre  end  Syvaars- 
krigen,  da  Christiern  Munk,  Befalingsmand  paa  Akershus  i 
denne  Feide,  omtales  deri;  hermed  bortfalder  den  i  Lange- 
bekiana  (S.  271)  fremsatte  Formodning  om,  at  Digtet  skulde 
hidrøre  allerede  fra  Kong  Gustavs  Tid,  thi  Christiern  Munk 
havde  før  Krigens  Udbrud  endnu  ingen  Anledning  havt  til 
at  gjøre  sig  forhadt  i  Sverige.  Meget  senere  end  den  nævnte 
Krig  kan  Stykket  efter  alle  indre  Mærker  dog  heller  ikke 
vel  sættes.  Hvad  Forfatteren  angaar,  da  røber  han,  som  Læse- 
ren vil  have  seet,  megen  Styrke  i  det  latinske  Sprog,  men 
tillige,  at  hans  Kundskab  om  Begivenhederne  flyder  af  urene 
Kilder  og  mere  er  øst  af  usikre  Traditioner,  end  af  paalide- 
lige  Vidnesbyrd.  Næsten  hver  Linie  bærer  Spor  af,  at  hans 
historiske  Blik  er  i  høieste  Grad  omtaaget,  og  det  Hele  aan- 

kjendt  i  Sverige,  sigtes  til  Svanings  Chronicon  Joannis  Regis,  der 
ledsager  denne  Forfatters  i  1560  under  Petri  Parvi  Navn  udgivne 
Mefutatio  Calwmniarum  &c.  Det  os  vedkommende  Sted  findes  i 
hint  Skrift  B.  b.  2. 

der  kraftpatriotisk  Fanatisme  og  et  endog  for  Syvaarskrigens 
Tid  saare  vidtdrevet  Nationalhad  mod  Danmark.  Forøvrigt 
er  der  i  Digtet  selv  Intet,  som  kan  give  noget  bestemt  Vink 
til  at  udfinde  Forfatterens  Navn. 

Men  der  existerer  en  anden,  ligeledes  paa  Latin,  dog 
i  Prosa,  affattet  historisk-politisk  Opsats  fra  samme  Tid,  der, 
naar  den  jevnføres  med  Querelae  Suedicae,  frembyder  saa 
megen  indre  Lighed  dermed,  at  det  maa  forekomme  høist 
sandsynligt,  at  de  to  Stykker  skrive  sig  fra  den  samme  Haand. 
Er  denne  min  Antagelse  rigtig,  da  er  Forfatteren  af  vort 
Poem  ingen  ringere  Mand  end  den  ulykkelige  Kong  Erik 
den  Fjortende  x). 

Som  bekjendt  havde  denne  Konge,  som  overhovedet 
flere  af  Kong  Gustavs  Børn,  faaet  en  lærd  Opdragelse,  paa 
hvilken  han  selv  satte  høi  Pris.  Han  førte  sin  Dagbog  paa 
Latin,  talte  dette  Sprog  med  stor  Færdighed  og  yndede  at 
omgaaes  Lærde.  Han  blev,  som  man  ved,  afsat  1568  og 
førte  derefter  et  ulykkeligt  Liv  som  Fange  paa  ikke  mindre 
end  sex  forskjellige  Steder:  i  Stockholm,  i  Aabo,  paa  Ka- 
stelholms Slot  paa  Aaland,  paa  Gripsholm,  Vesteraas  Slot 
og  Ørbyhus,  indtil  Døden  endelig  (fremkaldt,  som  den  nyeste 
Forsker  af  hans  Fængselslivs  Hændelser  har  ment,  ved  Gift2) 
endte  hans  Lidelser  den  26  Februar  1577. 

At  han  i  sit  Fængsel,  forsaavidtsom  Brugen  af  Skrive- 
materialier  var  ham  tilstedet,  sysselsatte  sig  med  en  Art 
Forfatterskab,  har  længe  været  bekjendt,  dog  mener  den  nys 


*)  Allerede  1873  har  jeg  fremsat  denne  min  Antagelse  i  et  Fore- 
drag i  Christiania  Videnskabsselskab  (se  Selskabets  Forhandlinger 
for  1873,  S.  494). 

')  Nya  bidrag  till  svar  på  frågan:  „Har  Konung  Erik  XIV  dbtt  af 
forgift?"  Af  A.  G.  Ahlqvist.  (Aftrych  ur  rektor  sprogram  vid 
Vexj'6  h.  Elementarlaroverk,  V.  T.  1873). 

paaberaabte  Forfatter,  at  det  egentlig  først  var  paa  Ørbyhus, 
hvorhen  han  sandsynligvis  blev  flyttet  i  November  1574,  at 
denne  Beskjæftigelse  tog  sin  Begyndelse  1).  Man  har  længe 
antaget  Erik  som  Forfatter  af  forskjellige  Poesier  i  det 
svenske  Sprog,  nemlig  af  to  endnu  brugelige  Psalmer  og  af 
en  Kjærlighedsvise:  „Val  år  den  som  från  hoga  Jclippor 
Kan  vandra  på  en  nedrig  ban"  o.  s.  v.,  men  det  er  godt- 
gjort, at  alle  disse  Vers  hidrøre  fra  andre  Forfattere;  den 
ene  af  Psalmerne  var  saaledes  allerede  trykt  i  en  dansk 
Samling  længe  før  den  Tid,  og  Kjærlighedsvisen  er  af 
Martin  Opitz.  Hvad  han  derimod  bevislig  har  skrevet, 
stemmer  i  mærkelig  Grad  just  med  den  Aand  og  Tænke- 
maade,  der  træder  os  imøde  i  Querelae  Suedicae.  Først 
møde  vi  en  Oversættelse  af  den  Forfatter,  som  er  al  den  anti- 
skandinaviske  Historieforvansknings  og  alle  antiskandinaviske 
Pamphleters  egentlige  Stamfader,  Johannes  Magnus,  hvis 
navnkundige  Historia  de  omnibus  Gothorum  Sueonumque 
regibus  han  ikke  alene  oversatte  paa  Svensk,  men  ogsaa  for- 
synede med  latinske  Vers  om  Kongerne  2).  Dernæst  har  han, 
aabenbart  stedt  i  Forlegenhed  for  Papir,  benyttet  Marginen 
og  en  Del  rene  Blade  af  et  Exemplar  af  M.  Ant.  Sabellici 
Opera  (ed.  Basileae  1538,  Fol.)  til  at  nedskrive,  tildels,  som 
det  synes,  med  en  tilspidset  Træpinde  som  Pen  og  med 
Sodvand  som  Blæk,  en  vidtløftig  historisk-politisk  Opsats 
paa  Latin:  „Argumentationes  pro  jure  haereditario  R. 
Erici  XIV  etc."  Disse  sidste  Antegnelser,  der  af  indre 
Kjendemærker  kunne  henføres  til  Aaret  1575  og  findes  paa 
det  Kongelige  Bibliothek  i  Stockholm,  ere  (dog  kun  for  en 
Del)  trykte  i  Handlingar  ror.  Skandinaviens  Historia 

J)  A.  G.  Ahlqvist,  X.  Erik  XIV.s  fångelse  oeh  ddd.  Sthlm.  1868,  p.  63. 
2)  Eriks  Oversættelse  findes  paa  det  Kgl.  Bibi.  i  Stockholm.  Se  om 
dens  Skjebne  Vitterhets  Akad.  Handlingar.  IX,  S.  39. 

(XIII,  135—256,  og  XIV,  98-  206),  hvor  en  svensk  Over- 
sættelse af  de  meddelte  Afsnit  er  tilføiet.  , 

Her  nærmere  at  gjennemgaa  disse  Eriks  Antegnelser 
vilde  føre  os  for  vidt.  Han  lægger  for  Dagen,  at  hans  Hu- 
kommelse selv  i  disse  ulykkelige  Aar  har  været  meget  stærk 
med  Hensyn  til  Enkeltheder,  og  hans  Sprog  er  flydende,  men 
ved  Siden  heraf  møde  vi  overalt  saa  mange  vilde  Indbild- 
ninger og  imbecile  Ytringer,  at  man  uvilkaarlig  maa  tænke  paa 
Svetons  bekjendte  Dom  om  Keiser  Claudius's  tabte  Skrifter: 
magis  inepte  qvam  ineleganter.  Han  drømmer  sig  at  være 
ikke  Broderen  Kong  Johans,  men  Danskernes  Fange,  Kongen 
af  Danmark  staar  ham  efter  Livet,  og  denne  har  ogsaa  fjer- 
net Karin  Månsdotter  fra  ham  o.  s.  v.  Dog  er  Danskehadet 
her  kun  forsaavidt  heftigere  end  i  Querelae  Suedicae,  som 
den  prosaiske  Opsats's  Artikel  kommer  ind  paa  Fornærmelser 
og  formentlige  Mishandlinger  af  de  Danske,  øvede  mod  For- 
fatterens egen  Person. 

Det  er  nu  min  Mening,  at  den,  der  vil  gjennemlæse 
Querelae  Suedicae  ved  Siden  af  Argumentationes,  vil  med 
mig  finde  det  høist  rimeligt,  at  begge  Opsatser  hidrøre 
fra  samme  Forfatter,  og  at  altsaa  det  omtalte  Poem  er  Erik 
den  Fjortendes  Værk.  Begges  Affattelsestid  maa,  som  paa- 
vist,  omtrent  falde  sammen.  Aanden  i  begge  er  den  samme, 
Sproget  overensstemmende,  og,  som  nys  nævnt,  har  Erik  be- 
vislig skrevet  latinske  Vers  om  historiske  Emner.  At  Qv.  Sv. 
af  Langebek  blev  forefundet  i  Finland,  taler  heller  ikke  imod 
Antagelsen,  thi  som  bekjendt  blev  dette  Landskab  hans  Enke 
Karins  senere  Opholdssted,  og  det  vides  om  hende,  at  idet- 
mindste  en  Del  af  Mandens  skriftlige  Optegnelser  kom  i 
hendes  Besiddelse.  Endelig  vil  man  i  Argumentationes  finde 
Striden  om  Danmarks  Ret  til  at  føre  de  tre  Kroner  i  Vaa- 
benet  udførlig  bestreden;  den  selvsamme  Sag  har  ogsaa  været 

Gjenstand  for  poetisk  Behandling  i  Querelae  Sv.  (se  Lange- 
bekiana  p.  271).  Ja,  en  saagodtsom  verbal  Overensstemmelse 
mellem  begge  Stykker  lader  sig  ogsaa  paavise,  nemlig: 

Qv.  Sued.:  (vv.  63  sqq.)  Argumentationes  (Handl.  XIV, 

124—125). 

Billenio,  cuidam  commissa  Bahusia  quid  ultra  Christiernus  Mo- 

  nachus  Norwegianus,  .  .  (Lacuna) 

Quid  de  Christerno,  Monachi  cui    Cave,  ne  dixeris  Dominus  Claudius 
futile  nomen,       Bilde,  malevolus  procul  dubio  Jons 
De  Tildersonio  quidque  rapace  lo-  Stillerson. 

quar? 

Man  vil  her  finde  de  selvsamme  Personer  omtalte  omtrent 
i  samme  Rækkefølge  og,  om  man  undersøger  Contexten,  lige 
uvenligen. 

Jeg  er  ikke  saa  heldig  at  have  Adgang  til  de  Haand- 
skrifter,  som  ved  denne  Undersøgelse  vilde  være  af  Vigtighed : 
den  utrykte  Del  af  Argumentationes,  de  latinske  Vers,  som 
medfølge  Oversættelsen  af  Johannes  Magnus,  samt  den  utrykte 
Del  af  Querelae.  Det  skulde,  hvis  disse  havde  staaet  til 
min  Raadighed,  rimeligvis  have  lykkedes  at  paapege  flere 
Overensstemmelser  ogsaa  i  Enkeltheder  mellem  Querelae  og 
Eriks  Skrifter,  men  hvad  jeg  har  anført  tør  være  nok  til  at 
vise  Sandsynligheden  af  min  Formodning  om,  at  hine  Di- 
sticha  hidrøre  fra  den  ulykkelige  Konges  Pen. 

